Document ID: 31987R1929

ΚΑΝΟΝΙΣΜΟΣ (ΕΟΚ) αριθ. 1929/87 ΤΟΥ ΣΥΜΒΟΥΛΙΟΥ της 2ας Ιουλίου 1987 για την τροποποίηση του κανονισμού (ΕΟΚ) αριθ. 1320/85 σχετικά με προσωρινά μέτρα για την ενίσχυση στην παραγωγή μεταποιημένων προϊόντων με βάση τις ντομάτες
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 περί κοινής οργανώσεως αγοράς στον τομέα των μεταποιημένων οπωροκηπευτικών (1), όπως τροποποιήθηκε από τον κανονισμό (ΕΟΚ) αριθ. 1298/87 (2), και ιδίως το άρθρο 2 παράγραφος 3, την πρόταση της Επιτροπής (3), Εκτιμώντας: ότι στο άρθρο 2 παράγραφος 1 του κανονισμού (ΕΟΚ) αριθ. 1320/85 (4), όπως τροποποιήθηκε από τον κανονισμό (ΕΟΚ) αριθ. 2939/85 (5), προβλέπεται ότι σε ένα κράτος μέλος οι ποσότητες που κατανέμονται μεταξύ των επιχειρήσεων είναι δυνατόν να αυξηθούν κατά 20 % το πολύ στην περίπτωση που η παραγωγή περιορίζεται με διεπαγγελματική συμφωνία ή με εθνικό μέτρο- ότι, λόγω της σημερινής κατάστασης, της αγοράς δεν δικαιολογείται πλέον η δυνατότητα αύξησης των ποσοτήτων ντομάτας που δικαιούνται χορήγησης ενίσχυσης στη μεταποίηση- ότι θα πρέπει επομένως, διατηρώντας συγχρόνως κάποια ευκαμψία στο ισχύον καθεστώς, η αύξηση που προβλέπεται να περιοριστεί σε 10 %, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 2 παράγραφος 1 του κανονισμού (ΕΟΚ) αριθ. 1320/85, το ποσοστό "20 %" αντικαθίσταται από το ποσοστό "10 %".
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από την έναρξη της περιόδου εμπορίας 1987/88.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 2 Ιουλίου 1987.

Labels: 17
19